حجۃ الاسلام احمد مروی حرم رضوی کے نئے متولی

رہبرمعظم انقلاب اسلامی نے اپنے ایک حکم میں حجۃ الاسلام والمسلمین شیخ احمد مروی کو حرم رضوی کا متولی مقرر کردیا ہے۔

خبر کا کوڈ: ۴۴۰۱۰۵

تاریخ: ۰۶ تير ۲۰۱۹ - ۱۱:۱۷

رسا نیوز ایجنسی کی رپورٹ کے مطابق، رہبر معظم انقلاب اسلامی حضرت آیت اللہ العظمی خامنہ ای نے اپنے ایک حکم میں حجۃ الاسلام والمسلمین شیخ احمد مروی کو امام رضا (ع) کے حرم مطہر (آستان قدس رضوی) کے نئے متولی کے طور پر تعینات کردیا.

آیت اللہ العظمی خامنہ ای نے جمعرات کے روز نئے منتخب ہونے والے متولی پر امام رضا علیہ السلام کے زائرین کی مزید خدمت کو فروغ دینے پر زور دیا.

آپ نے مزید فرمایا کہ آستان قدس رضوی کے نئے متولی امام رضا (ع) کے بارگاہ سے متعلق مذہبی اور ثقافتی روایات کو جاری رکھنے پر مزید اقدامات کریں.

رہبر انقلاب اسلامی نے اپنے اس حکم میں حرم رضوی میں خدمت کو سعادت ، کرامت اور نعمت قرار دیا اور سابق متولی علامہ رئیسی کے مخلصانہ کردار اور فرائض کو سراہتے ہوئے نئے متولی کے لئے نیک تمناؤں کا اظہار کیا.

امام رضا (ع) کے مطہر روضے کے منتظمین کے نئے متولی اس سے پہلے قم کے شہر میں سپریم لیڈر آفس کے سربراہ رہ چکے ہیں اوراس کے علاوہ آپ تقریبا 30 سال تک مدارس کے شعبہ تعلقات عامہ میں بھی خدمات انجام دےچکے ہیں. /۹۸۸/ ن